Hasan Moglica

parapamje|Hoxhë Hasan Moglica
**Hasan Moglica** (1854-15 qershor 1915), i njohur ndryshe si **Hoxhë Moglica** është një patriot e dijetar i shquar shqiptarë. Ai u lind në Moglicë/Okshtun, Dibër, Shqipëri (pas 1991-it nën administrimin e Prefekturës Elbasan) - në një familje me ndjenja të larta patriotike. Hasan Moglica është një hero shqiptarë, mësues, filozof, luftëtar dhe patriot i shquar , i cili: hapi shkollën e parë shqipe në distriktin e tij; dhe pasi refuzoi ofertën serbe që të shiste pjesë të truallit shqiptarë u torturua dhe varros për së gjalli .

## Hasan Moglica: Figurë Kombëtare Shqiptare 
Hasan Mogica (l. 1854- v. 1915) është një figurë kombëtare e kombit shqiptarë. Më 1876 mbario studimet e mesme në Elbasan duke marrë titullin "Hoxhë" ("Mësues"). Në vitin 1879 mbaroi studimet e larta në Stamboll, Turqi në degët inxhinjeri dhe teologji. Nga viti 1876 deri në rënjen heroike ai mbeti mësues i gjuhës shqipe kudo që shkeli. Ai thirret nga populli edhe me titullin *Mësues/Hoxhë*. 

Burri i madh Hasan Moglica, ishte delegat i Lidhjes Shqiptare të Prizrenit si edhe me Abdyl Frashërin në Moglicë/Dibe dhe në Prizren. Ndërkohë, pas vendimeve të padrejta të Kongresit të Berlinit për çështjen shqiptare, ngjarjet në Ballkan rrodhën në mënyrë të atillë që të krijoheshin kushtet për mbajtjen e Lidhjes Shqiptare të Prizrenit, ku së bashku me delegatët e tjerë të Dibrës, mori pjesë dhe atdhetari Shqiptar Hoxhë Moglica. Ai shoqëroi në krahinën e Gollobordës dhe në Okshtun ideologun e Lidhjes Shqiptare të Prizrenit Abdyl Frashërin, i cili pasi bujti dy netë në shtëpinë e Hasan Moglicës - udhëtuan dhe morën pjesë në Lidhjen Shqiptare të Prizrenit.

Burri i madh Hasan Moglica e ushtroi veprimtarinë e tij patriotike kombëtare dhe arsimdashëse në gjuhën shqipe jo vetëm në Moglicë/Dibër, Okshtun, Gollobordë, Dibër, Librazhd, Elbasan, Tiranë, Shkodër, por edhe në Stamboll, Sofje, Dibra e Madhe, Prizren, etj. Ai ka orgaznizuar Kuvendin tek Fusha e Moglicës (Okshtun) si edhe Kuvendin tek Fusha e Klenjës, si edhe ka marrë pjesë në të gjitha betejat e zhvilluara nga Lidhja Shqiptare e Prizrenit, si dhe ishte delegat në Kongresin e Manastirit, etj
 
Atdhetari i shquar Hasan Moglica u torturua dhe varros akoma pa i dalë shpirti me 15 qershor 1915 tek "Ara e Shermetit" në Moglicë, (Zona e Okshtunit), Dibër. Me respekt të lartë nga dibranët - ai u rivarros me datë 17 qershor 1915 në varrezat e Moglicës së Dibrës.

Republika e Shqipërisë e ka shpallur *Dëshmorë i Kombit* - dhe eshtrat e tij janë revarrosur në *Varrezat e Dëshmorëve të Rrethit të Dibrës* në Peshkopi.

## Amanetet e Hasan Moglicës 
Patrioti i madhërueshëm shqiptarë Hasan Moglica, pas torturave makabre serbe - është varrosur i gjallë nga armiqtë - duke lënë një amanet: *Një Komb; Një Gjuhë; Një Flamur*

## Këngë dhe poezi dedikuar Hasan Moglicës 
Shkrimtari shqiptaro-kanadez Elliott Moglica, në Kapitullin e IX-të të librit akademik "Burri i madh Hasan Moglica (1854-1915)", nga faqet 566-567 i dedikon heroit, edukuesit, filozofit, rilindasit, luftëtarit dhe patriot të madhërueshëm shqiptar Hasan Moglica - edhe këto vargje vullkanike

## Bibliografi 
* Zotaj, Bernard.  Prof. as. Dr.  "Hoxhë Hasan Moglica Klerik dhe luftëtarë i shquar për lirinë dhe gjuhën shqipe".  Rruga e Arberit korrik  2012: 21.
*  Ramçi, Valbona.  *Hoxhë Hasan Moglica Klerik dhe luftëtarë i shquar për lirinë dhe gjuhën shqipe* (monografi). Tiranë: Geer, 2012
* Traboini, Kolec.  "Amaneti i Hoxhë Moglicës së Okshtunit: Rroftë Shqipëria!"  nëntor 2008.
* Cami, Sakip. *Hoxhë Moglica, klerik dhe luftëtarë."  Tiranë: Rruga e Arbërit,qershor 2011, 19, 21.
* Moglica, Elliott.  *Burri i madh Hasan Moglica (1854-1915)*.  (Biografi e plotë: historike, akademike dhe referuese - 684 faqe).  Toronto & Tiranë: shtator 2012: 22. http://www.rrugaearberit.com/arkiva/2012/shtator2012.pdf
* Shoqata Stebleva.  *Hasan Moglica klerik dhe dijetar i shquar.'' https://web.archive.org/web/20121005163920/http://shoqatastebleva.com/Blog/Hoxhe%20Moglica.html.
* Bibloteka e Kongresit Amerikan/ Library of Congress Online Catalogue.  Online. http://catalog.loc.gov/cgi-bin/Pwebrecon.cgi?DB=local&Search_Arg=moglica&Search_Code=GKEY%5E*&CNT=100&hist=1&type=quick

## Zinxhirë të jashtëm 
* Facebook: Hasan Moglica (1854-1915) http://www.facebook.com/pages/Hasan-Hoxhë-Moglica-1854-1915-MoglicëOkshtunDibërAlbania/314413661912962 
* Twitter: Burri i madh shqiptarë Hasan Moglica (1854-1915) https://twitter.com/Hasan_Moglica

## Referime